Op Patmos is Johannes in die Gees in die hemel. Hy sien en hoor onuitspreeklike dinge. Hy sien die Here Jesus Christus wat weggevaar het van die aarde af in sy heerlikheid. Hy sien ook hoe die werk van Jesus Christus in vervulling gaan.
Die boekrol veroorsaak spanning in die hemel. Enigeen in die hemel of op die aarde word gedaag om die seëls van hierdie boek oop te breek. Daar was niemand wat dit kon doen nie. Nie eers een van die magtigste engele het dit gewaag nie.
Toe Johannes opkyk, sien Hy dat dit nie 'n leeu is nie maar 'n Lam wat daar in die middel staan asof Hy geslag is.
Die toepassing daarvan is dat Jesus Christus die Goddelikheid en krag het om regering uit te oefen oor alles wat in tyd en ewigheid gebeur. Daarom val almal in die hemel op hulle gesigte neer toe Hy die boek neem om dit oop te maak.
Die feir dat Jesus sy lewe afgelê het, opgestaan het uit die dood en dat Hy daarna hemel toe gevaar het.
Die Lam is op die aarde geslag, maar het toe na die hemel toe gegaan en daar is Hy 'n Leeu wat met krag en mag regeer.
Sy almag word ondubbelsinnig en duidelik gestel deur die feit dat almal in die hemel hom aanbid, en aan Hom as die God van die geskiedenis die eer gee.
Die dinge in die hemel is meer as wat die mense kon sien tydens Jesus se hemelvaart, want dit was so 'n eenvoudige gebeurtenis.
Ons weet dat daar dinge was wat die mense nie gesien het nie, wat verskriklik was, naamlik dat die duiwel en sy magte Jesus probeer aanval en vernietig het nadat die wolk Hom van die dissipels geskei het, en dat Migael en sy engele teen die duiwel uitgetrek het en hulle verslaan het.
Terselfdertyd het die hoogste Koning in die hemel aangekom het, waar die engele en die geestesmagte gejuig en gejubel het oor sy oorwinning.
Die Bybel openbaar daarmee hoe die lyde van Jesus oorgegaan het in sy oorwinning. Van die spottery van die kruis af het Hy verander in die ewige Regter wat oor almal en alles gaan oordeel.
Voordat Hy kom as Regter doen Hy nog eers iets anders: Hy berei in sy koninkryk plek voor vir die vir wie Hy aan die kruis die ewige lewe verwerf het. Dit is waarom ons bely dat Jesus ons ten goede in die hemel is.
En Hy het sy hande opgehef en hulle geseën. En terwyl Hy hulle seën het Hy van hulle geskei en is in die hemel opgeneem. (Lukas 24: 50, 51).
Die seën van Christus is dat ons soos Hy uit die dood opgewek sal word sodat ons met ons liggaam en siel in sy koninkryk sal ingaan met sy wederkoms.
Daarom is daar in ons tyd weer allerhande dinge aangaande Jesus wat in die spervuur kom al die dinge wat tydens sy lewe en net daarna ook in die spervuur was!
Dit is net vir die gelowiges wat dit belangrik is om te weet wat met hulle gaan gebeur na hulle dood:
Dit is die bewys dat Hy alle liggame - ook ons s'n - so van die aarde af na die hemel toe kan laat gaan.
..dat Hy ons sy Gees as teëpand stuur, deur Wie se krag ons soek wat daarbo is, waar Christus is aan die regterhand van God en nie wat op die aarde is nie.(Kategismus vraag 49).
Kom ons gaan vir 'n oomblik terug na die gedeelte wat ons in Openbaringe gelees het. Wat moet ons met die beeld van die Leeu en die Lam maak?
Dan voltrek Hy die eindoordeel en maak Hy die finale skeiding tussen alle magte in die hemele en op die aarde.
Ons verwag nie meer die Lam nie. Sy werk is gedoen. Ons wag nou vir die Leeu wat die ewige lewe oor ons gaan laat aanbreek.